21. 5. 86 De Europæiske Fællesskabers Tidende Nr. L 132/37 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 2. april 1986 om fastsættelse af leverancerne af EKSF-stålprodukter af spansk oprindelse til det øvrige fællesmarked med undtagelse af Portugal (Kun den spanske udgave er autentisk) (86/184/EKSF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske Kul- og Stålfællesskab, under henvisning til akten vedrørende Spaniens og Portu- gals tiltrædelse, særlig protokol nr. 10, under henvisning til samstemmende udtalelse fra Rådet, og ud fra følgende betragtninger : I henhold til protokol nr. 10 om strukturomlægning inden for den spanske jern- og stålindustri og fælleserklæ- ringen om den spanske jern- og stålindustri skal leveran- cerne af EKSF-stålprodukter af spansk oprindelse til fællesskabsmarkedet være underlagt kvantitative restrik- tioner i 1986; på tiltrædelsesdatoen var der endnu ikke indgået nogen aftale mellem Kommissionen og den spanske regering om disse leverancers størrelse ; i henhold til stk. 6, litra a), første afsnit, i protokol nr. 10 påhviler det derfor Kommissionen at fastsætte leveran- cernes størrelse efter samstemmende udtalelse fra Rådet ; i henhold til stk. 3, litra a), første afsnit, i nævnte fælleser- klæring skal leverancernes størrelse være forenelig med målene for den spanske strukturomlægning og med den forventede udvikling på fællesskabsmarkedet ; der forventes ikke at ske større ændringer på fællesskabs- markedet i 1986 i forhold til 1985, og en række af den interne kriseplans hovedelementer vil blive opretholdt; de spanske leverancer til det øvrige fællesskabsmarked med undtagelse af Portugal bør derfor i 1986 ikke ligge mærkbart højere end det niveau, Kommissionen og Spanien nåede til enighed om for 1985; der bør dog ikke foretages ændringer i den traditionelle samhandel mellem Spanien og det øvrige Fællesskab med undtagelse af Portugal, beregnet ud fra de spanske leve- rancer i de år, der anvendes som referenceår for forbindel- serne mellem Fællesskabet og Spanien på jern- og stålom- rådet før Spaniens tiltrædelse — VEDTAGET FØLGENDE BESLUTNING : Artikel I Leverancerne af EKSF-stålprodukter af spansk oprindelse til det øvrige fællesskabsmarked med undtagelse af Portugal må i 1986 ikke overstige en mængde på 850 000 tons. Artikel 2 Denne beslutning er rettet til kongeriget Spanien. Udfærdiget i Bruxelles, den 2. april 1986. På Kommissionens vegne Karl-Heinz NARJES Næstformand